
Tunnitasu tariifide kooskõlastamine

Narva Kreenholmi Kooli ruumide kasutusse andmisel

1. Asjaolud ja menetluse käik

Narva Kreenholmi Gümnaasium (alates 01.09.2023 – Narva Kreenholmi Kool) esitas 14.07.2023. a taotluse, millega palub kooskõlastada tunnitasu tariifid kooli ruumide kasutusse andmisel. Tunnitasu alusel hakatakse kasutusse andma kooli 2 võimlat ja aeroobikasaali.

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordseteks üritusteks või tunnitasu alusel.
3. Otsus

Kooskõlastada Narva Kreenholmi Kooli ruumide kasutusse andmisel tunnitasu tariifid järgmiselt:

3.1 I korruse võimla (312 m²) – 9,00 eurot;

3.2 II korruse võimla (288 m²) – 8,00 eurot;

3.3 II korruse aeroobikasaal (72 m²) – 2,00 eurot.
4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

